Spojka

**Spojka** služi za stalno ili povremeno spajanje dviju osovina ili vratila u svrhu prenošenja okretnog momenta. Osim prenošenja momenta sile, pojedine vrste spojki imaju dodatna svojstva:
* prilagodbu odstupanjima osi vratila nastalim netočnom izradom, netočnom ugradnjom ili pod djelovanjem opterećenja
* prigušenje vibracija na uvijanje (torzija)
* smanjenje titranja (oscilacija) momenta uvijanja i udara pri pokretanju i u radu
* upravljano ili automatsko uspostavljanje ili prekidanje prenošenja momenta uvijanja
* osiguravanje od preopterećenja ili neželjenog smjera okretanja

## Vrste spojki
Spojke dijelimo ih prema primjeni i konstruktivnim svojstvima u nekoliko grupa i podgrupa:
* **Neelastične spojke** koje kruto prenose okretni moment (bez značajnijeg uvijanja).
:* **Čvrste spojke** – spajaju dvije osovine u jednu cjelinu, te mogu prenositi i moment savijanja.
:* **Pomične ili kompenzacione spojke** – prenose okretni moment kruto, ali dozvoljavaju male aksijalne, krute ili poprečne pomake između osovina.
* **Elastične spojke** dozvoljavaju kruto uvijanje između osovina i elastično prenose okretni moment. Obično mogu kompenzirati i manje poprečne i aksijalne pomake.
* **Tarne spojke** prenose okretni moment trenjem. Upotrebljavaju se kao uključno – izvrstive spojke za povremeno uključivanje radnog stroja u pogon. Uključivanje može biti mehaničko, hidrauličko, pneumatsko i elektromagnetsko. 
* **Hidrodinamičke spojke** okretni moment prenose mlazom tekućine (ulja), a sastoje se od rotora pumpe na pogonskoj, rotora turbine na gonjenoj strani i zajedničkog kućišta. U kombinaciji sa tarnim spojkama mogu biti izvedene kao automatski mjenjači.
* **Specijalne spojke**

### Čvrste spojke
Čvrste spojke mogu biti:
* Čahurasta spojka
* Školjkasta ili oklopna spojka
* Tanjurasta ili kolutna spojka ima oblik prirubnice spojene s običnim, ili, još bolje, sa dosjednim vijcima. Računa se na trenje, ali se vijci kontroliraju i na odrez (smik). Ako se radi s glavinom, obavezan je stezni spoj između glavine i osovine. Za brodske osovine rade se s iskovanim prirubnicama.

### Pomične ili kompenzacione spojke
Pomične ili kompenzacione spojke mogu biti:
* Kandžasta ili klizna spojka
* Kardanski zglob ili Hookeov zglob
* Kardanski prijenos
* Dvostruka kardanska spojka
* Oldhamova spojka
* Schmidtova spojka
* Zupčasta spojka
* Pomične ili kompenzacijske spojke s čeličnim lamelama
* Pomične ili kompenzacijske spojke s gumenim lamelama

### Elastične spojke
Elastične spojke imaju prvenstvenu namjenu elastično prenošenje momenta uvijanja uz kutno uvijanje između obje polovine spojke. Moguća je kompenzacija manjih odstupanja između osovina. One sprečavaju prenošenje torzionih udaraca i pomiču kritičnu brzinu okretaja i smanjuju torzione vibracije prigušivanjem. Elastične spojke obično nemaju linearne karakteristike i često imaju znatno unutarnje prigušenje.

Elastične spojke mogu biti: 
* Elastična spojka s pojasom (guma, metalna opruga, elastomer)
* Elastična spojka s valjkastim ulošcima
* Elastična kandžasta spojka
* Spojka s vijugavom opružnom trakom

### Tarne spojke
Tarne spojke služe za povremeno uključivanje u rad radnog (gonjenog) stroja pri neprekidnom radu pogonskog stroja. Kod ukapčanja (pokretanja) dolazi do klizanja pri čemu se gubi snaga, koja se pretvara u toplinu, a pokazuje se kao veće ili manje trošenje ploha. U normalnom pogonu brzine se moraju izjednačiti i spojke rade bez klizanja. Vrlo slične po konstrukciji (a često identične) su tarne kočnice.

Tarne spojke mogu biti:
* Kandžasta tarna spojka
* Pločasta tarna spojka
* Radijalna tarna spojka
* Tarne spojke s jednom lamelom
* Tarne spojke s više lamela

### Hidrodinamičke spojke
Sastoje se od rotora pumpe (na pogonskom dijelu) i rotora turbine (na gonjenom dijelu) u zajedničkom kućištu. Pogonski i gonjeni dijelovi nemaju međusobno neposredni dodir, nego su povezani mlazom fluida.

Hidrodinamičke spojke mogu biti:
* Hidrodinamička spojka s stalnim punjenjem
:* Hidrodinamička spojka s komorom za kašnjenje
:* Hidrodinamička spojka s prstenastom komorom
:* Hidrodinamička spojka s remenicom
* Hidrodinamička spojka s promjenjivim punjenjem
:* Hidrodinamička spojka s dvostrukom cirkulacijom

### Specijalne spojke
Specijalne spojke mogu biti:
* Centrifugalne spojke
* Zupčaste spojke za razdvajanje i sinkronizaciju
* Jednosmjerne spojke
* Spojke za upuštanje u rad
* Siguronosne spojke
* Elektrodinamičke (indukcione) spojke 

## Reference